CELEX: 62020CN0625
Language: da
Date: 2020-11-19 00:00:00
Title: Sag C-625/20: Anmodning om præjudiciel afgørelse indgivet af Juzgado de lo Social n° 26 de Barcelona (Spanien) den 19. november 2020 — KM mod Instituto Nacional de la Seguridad Social (INSS)

8.3.2021   
            
            
               DA
            
            
               Den Europæiske Unions Tidende
            
            
               C 79/19
            
         
      Anmodning om præjudiciel afgørelse indgivet af Juzgado de lo Social no 26 de Barcelona (Spanien) den 19. november 2020 — KM mod Instituto Nacional de la Seguridad Social (INSS)
      (Sag C-625/20)
      (2021/C 79/24)
      Processprog: spansk
      
         Den forelæggende ret
      
      Juzgado de lo Social no 26 de Barcelona
      
         Parter i hovedsagen
      
      
         Sagsøger: KM
      
         Sagsøgt: Instituto Nacional de la Seguridad Social (INSS)
      
         Præjudicielle spørgsmål
      
      
                  1)
               
               
                  Er den spanske regel om ydelsernes forenelighed, som er fastsat i artikel 163, stk. 1, i den almindelige lov om social sikring, således som den er fortolket i, retspraksis, der forhindrer kombinationen af to ydelser for fuldstændig og varig uarbejdsdygtighed, der er tilkendt i den samme ordning, mens den tillader foreneligheden af ydelser, der er tilkendt i forskellige ordninger, men som i alle tilfælde er optjent på grundlag af uafhængige bidrag, under hensynstagen til kønsfordelingen i den spanske sygesikrings forskellige ordninger, i strid med de EU-retlige regler, der er indeholdt i artikel 4 i Rådets direktiv 79/7/EØF (1) af 19. december 1978 om gradvis gennemførelse af princippet om ligebehandling af mænd og kvinder med hensyn til social sikring, og artikel 5 i Europa-Parlamentets og Rådets direktiv 2006/54/EF (2) af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning), idet den kan medføre indirekte forskelsbehandling på grund af køn?
               
            
                  2)
               
               
                  Såfremt det første spørgsmål besvares benægtende: »Kan den spanske lovgivning være i strid med EU-retten, såfremt de to ydelser vedrører forskellige skader?
               
            
         (1)  EFT 1979, L 006, s. 24.
      
         (2)  EUT 2006, L 204, s. 23.